local business | U Street Girl
Wine tastings at U Wine & Beer
Posted by ustreetgirl under dc | Tags: beer, local business, steve tekle, u street, u street wine and beer, wine, wine tasting | Selfvoldaanheid: waarskuwingstekens - www.bybelkennis.co.za
by Mitch Kalp · 15/11/2013
The servants of the Lord are to sing his praises in this life to the world’s end; and in the next life world without end. —John Boys
Een van die grootste probleme in gemeentes wat nie groei nie, is die gemeente se kultuur van selfvoldaanheid – hulle is tevrede met dinge soos dit is. Dit alles begin by die leier. Die probleem is dat niemand dink dat hulle selfvoldaan is nie. Kyk na hierdie vyf tekens – dalk is jy meer selfvoldaan as wat jy dink.
Jy word te maklik tevrede gestel. Stadige, inkrementele groei en klein prestasies stel jou tevrede. As jou groot vooruitgang vir die jaar ‘n nuwe mat in die voorportaal van die kerk was, was jou vooruitgang … ‘n mat. Dit het nou nie juis iets met die uitbreiding van die koninkryk van God te doen nie.
Jy maak vinnig verskonings. Jy kom vinnig met allerhande verskonings na vore oor waarom die gemeente nie groei nie; hoekom jy nie iets nuuts kan doen nie; hoekom dit nie sal werk nie … Uitdagings word hindernisse en hindernisse word verskonings. Dit is baie maklik om agter verskonings weg te kruip as rede vir die behoud van die status quo.
Daar is net nooit genoeg tyd nie. Jy is baie besig, maar dit is selde strategies. Jy gebruik hierdie voorwendsel as verskoning waarom jy nie die betekenisvolle werk kan doen nie. Daar is net nie genoeg tyd daarvoor nie. As jy selfvoldaan is, is dit net reg.
Jy is nie langer leerbaar nie. Jy word nie meer gedruk of uitgedaag nie. Jy verwerp nuwe idees omdat jy al jare ondervinding het – jy is ‘n gevestigde leier met al die kennis wat nodig is. Wat beteken dit? Trots. Die vraag is of jy oop is om weer te dink oor waar jy is en hoe jy oor dinge dink. So dikwels dink ons dat om iets nuut te probeer ‘n erkenning van mislukking is – ek was verkeerd in die verlede. Jy klou vas aan die verlede om jou ego te beskerm.
Jy is tevrede met vroeë sukses. Jy is tevrede met klein, vroeë suksesse. Jy hou op droom.
Is ons nie almal maar ‘n bietjie selfvoldaan nie. Ondersoek jouself eerlik. As jy selfvoldaan is, doen iets daaraan.